**Tematika**

**Kurzus címe**: Modern filozófia III. (Kant)

**Kurzus kódja**: BTALP0109BA

**Oktató**: Tánczos Péter

**Órarendi információ**: csütörtök 10-12, 56. szoba

**A kurzus célja**: A kurzuson Immanuel Kant filozófiájának főbb témáival és gondolataival ismerkedünk meg. A prekritikai munkák metafizikai, kozmológiai, esztétikai és antropológiai meglátásainak tömör rekonstruálása, illetve a hatástörténeti összefüggések bemutatása révén igyekszünk előzetesen felvázolni a kritikai koncepció alapproblémáit, hogy aztán a fordulat utáni Kant egyes ismeretelméleti, etikai, esztétikai, történetfilozófiai és politikafilozófiai kérdésfelvetéseit közelebbről is megvizsgáljuk. A szeminárium középpontjában az a kérdés áll, hogy Kant miként próbált határt szabni az elme illegitim transzgressziós késztetéseinek.

**A kurzus témái**:

1. Immanuel Kant élete

2. A fiatal Kant metafizikája és természetfilozófiája

3. Rousseau-i és hume-i kihívások

4. Prekritikai esztétika és antropológia

5. *Egy szellemlátó álmai*

6. A kritikai fordulat és a kritikai filozófia főbb fogalmai

7. Sématan; phenomena és noumena

8. A Kant-Herder-vita: történet- és nyelvfilozófiai problémák

9. A kanti etika néhány alapfogalma

10. A szépség és a fenséges analitikája

11. Zsenialitás, ábrázolás, teleológia

12. Politikafilozófiai írások

13. Zárthelyi dolgozat

**A kurzus teljesítésének feltételei**: a kötelező irodalom óráról órára történő elolvasása és 1 db referátum megtartása egy választott szakirodalmi tételből.

**A számonkérés módja**: Zárthelyi dolgozat (a kötelező irodalom és az órán elhangzottak alapján)

**Kötelező irodalom**:

1. Kant, Immanuel: „Az ég általános természettörténete és elmélete, avagy kísérleti vázlat a világegyetem mibenlétéről és mechanikai eredetéről a newtoni alapelvek szerint: Előszó”. Vidrányi Katalin fordítása. In: Immanuel Kant: *A vallás a puszta ész határain belül és más írások*. Bp.: Gondolat, 1980. 33–49.

2. Kant, Immanuel: „Megfigyelések a szép és a fenséges érzéséről.” Czeglédi András fordítása. In: Immanuel Kant: *Prekritikai írások*. Bp.: Osiris/Gond-Cura Alapítvány, 2003. pp. 285–336.

3. Kant, Immanuel: „Kísérlet a fej betegségeiről.” Ábráhám Zoltán fordítása. In: Immanuel Kant: *Prekritikai írások*. Bp.: Osiris/Gond-Cura Alapítvány, 2003. pp. 415–431.

4. Kant, Immanuel: „Egy szellemlátó álmai, megmagyaráztatnak a metafizika álmai által.” Vajda Károly fordítása. In: Immanuel Kant: *Prekritikai írások*. Budapest: Osiris / Gond-Cura Alapítvány, 2003. pp. 445–510.

5. Kant, Immanuel: *A tiszta ész kritikája*. Kis János fordítása. Bp.: Atlantisz, 2009. pp. 258–275.

6. Kant, Immanuel: *Az ítélőerő kritikája*. Papp Zoltán fordítása. Bp.: Osiris/Gond-Cura Alapítvány, 2003. pp. 156–179.

7. Kant, Immanuel: „Az örök békéről.” Mesterházi Miklós fordítása. In: Immanuel Kant: *Történetfilozófiai írások*. Szeged: Ictus, 1997. pp. 255–310.

**Ajánlott irodalom**:

1. Cassirer, Ernst: *Kant élete és műve*. Mesterházi Miklós fordítása. Bp.: Osiris, 2001.

2. Papp Zoltán: *Elidőzni a szépnél*. *Kant esztétikájáról*. Bp.: Atlantisz, 2010.

3. Tengelyi László: *Kant*. Bp.: Áron, 1995.

4. Tánczos Péter – Varga Rita (szerk.): *„…Amennyiben szellemi lények vagyunk”: Tanulmányok Immanuel Kant aktualitásáról*. Bp.: L’Harmattan, 2016.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.